กรุงศรีเดินหน้าพักหนี้ช่วยลูกค้าฝ่าวิกฤต COVID-19
กรุงศรีเดินหน้าออกมาตรการชุดใหญ่ พักหนี้ช่วยลูกค้าฝ่าวิกฤต COVID-19 กรุงศรี
3 เม.ย. 2563

ธนาคารกรุงศรีอยุธยา จำกัด (มหาชน) และบริษัทในเครือ ออกมาตรการเพิ่มเติมช่วยเหลือลูกค้าบุคคล ผู้ประกอบการรายย่อย และลูกค้าธุรกิจที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) เพื่อบรรเทาความเดือดร้อนในภาวะวิกฤตเศรษฐกิจอันเป็นผลจากการแพร่เชื้อ COVID-19 ที่ทวีความรุนแรงไปในวงกว้างขณะนี้ โดยมาตรการดังกล่าวจะช่วยประคับประคองและผ่อนปรนภาระตลอดจนความวิตกกังวลต่างๆ ของลูกค้า ให้สามารถผ่านพ้นช่วงเวลาที่ยากลำบากนี้ไปได้ สำหรับลูกค้าสินเชื่อบ้าน สินเชื่อส่วนบุคคล และสินเชื่อเพื่อธุรกิจรายย่อย
มาตรการให้ความช่วยเหลือลูกค้าที่ได้รับผลกระทบจาก COVID-19 ที่ไม่เป็นสินเชื่อค้างชำระเกิน 90 วัน ไม่เคยปรับปรุงโครงสร้างหนี้ หรือ ไม่เป็นสินเชื่อที่อยู่ในกระบวนการทางกฎหมาย ก่อนวันที่ 1 มกราคม 2563
• พักชำระหนี้เงินต้น สูงสุดไม่เกิน 12 เดือน
• ปรับลดจำนวนเงินผ่อนชำระค่างวด สูงสุดไม่เกิน 12 เดือน
• พักชำระหนี้เงินผ่อนชำระค่างวด สูงสุดไม่เกิน 6 เดือน สำหรับลูกค้าสินเชื่อธุรกิจ
ธนาคารจะพิจารณามาตรการช่วยเหลือตามผลกระทบที่ลูกค้าได้รับ แล้วแต่กรณี




สอบถามข้อมูลเพิ่มเติมผ่านช่องทางดังต่อไปนี้
• ลูกค้าสินเชื่อบ้าน สินเชื่อส่วนบุคคล และ สินเชื่อเพื่อธุรกิจรายย่อย สามารถแจ้งความประสงค์ขอรับมาตรการช่วยเหลือได้ที่ www.krungsri.com หรือสอบถามรายละเอียดที่ Krungsri Call Center 1572 และสาขาธนาคารกรุงศรีอยุธยาทั่วประเทศ
• ลูกค้าธุรกิจติดต่อผู้จัดการธุรกิจสัมพันธ์ (Relationship Manager)
สำหรับลูกค้าสินเชื่อยานยนต์ กรุงศรี ออโต้มาตรการให้ความช่วยเหลือลูกค้าที่ได้รับผลกระทบจาก COVID-19 โดยพิจารณาตามผลกระทบที่ลูกค้าได้รับ แล้วแต่กรณี
• พักชำระค่างวดสูงสุดระยะเวลา 5 เดือน สำหรับรถจักรยานยนต์ และสูงสุดระยะเวลา 6 เดือน สำหรับรถยนต์
• ปรับลดจำนวนเงินผ่อนชำระค่างวดลง สอบถามรายละเอียดและเงื่อนไขเพิ่มเติมได้ที่ กรุงศรี ออโต้ โทร 02-740-7400 กด 3 หรือ กด 5 หรือแจ้งความประสงค์เข้าร่วมโครงการได้ที่ https://service.krungsriauto.com:8443/eform/kapakpon-cv19/
สำหรับลูกค้าสินเชื่อส่วนบุคคลและบัตรเครดิตในเครือกรุงศรี คอนซูมเมอร์
มาตรการให้ความช่วยเหลือ
• ลดอัตราการผ่อนชำระขั้นต่ำต่อเดือน
- สำหรับผลิตภัณฑ์สินเชื่อส่วนบุคคลจากเดิม 5% เหลือ 3% (เฉพาะสินเชื่อแบบชำระขั้นต่ำ) ตามรอบบัญชีตั้งแต่ 18 มีนาคม 2563 ถึง 31 ธันวาคม 2564 สำหรับลูกค้าทุกราย โดยมิต้องติดต่อแจ้งความจำนง
- สำหรับผลิตภัณฑ์บัตรเครดิตจากเดิม 10% เหลือ 5% ตามรอบบัญชีตั้งแต่ 1 เมษายน 2563 ถึง 31 ธันวาคม 2564 สำหรับลูกค้าทุกราย โดยมิต้องติดต่อแจ้งความจำนง ตรวจสอบข้อมูลเพิ่มเติมผ่านช่องทางออนไลน์บริษัทในเครือกรุงศรี คอนซูมเมอร์ ที่ website และ Facebook ของแต่ละผลิตภัณฑ์ที่ท่านใช้บริการ
- บัตรเครดิตกรุงศรี? www.krungsricard.com facebook: krungsricard
- บัตรกรุงศรีเฟิร์สช้อยส์? www.firstchoice.co.th facebook: Krungsri.first.choice
- บัตรเครดิตเซ็นทรัล เดอะวัน www.centralthe1card.com facebook: centralthe1creditcard
- บัตรเครดิตเทสโก้ โลตัส วีซ่า www.tescolotusmoney.com facebook: tescolotusmoney